Անշարժ գույքի կադաստրի պետական կոմիտեի՝ շուկայի վերլուծության տվյալների համաձայն, 2018-ի փետրվարին, Հայաստանի անշարժ գույքի շուկայում իրականացվել է 12705 գործարք, ինչը 39 տոկոսով ավելի է հունվարի եւ 33,4 տոկոսով՝ 2017-ի փետրվարի գործարքների քանակի համեմատ։ Միայն օտարման գործարքների քանակը փետրվարին հունվարի համեմատ աճել է 51 տոկոսով, իսկ 2017-ի փետրվարի համեմատ՝ 26,3 տոկոսով: 4771 օտարման գործարքներից առքուվաճառքներինը կազմել է 71,1 տոկոսը։ Մնացածը նվիրատվություններն ու փոխանակություններն են։ Անշարժ գույքի օտարման գործարքների քանակի 36,2 տոկոսն արձանագրվել է Երեւանում: